**NOTĂ INFORMATIVĂ**

La proiectul de decizie ***„Cu privire la coordonarea Regulamentului de organizare şii funcţionare al Instituţiei Medico-Sanitare Publice Asociaţia Medicală Teritorială Buiucani"***

**1. Autorul:**

Proiectul de ***decizie „Cu privire la coordonarea Regulamentului de organizare și funcţionare al Instituţiei Medico-Sanitare Publice Asociaţia Medicală Teritorială Buiucani"*** a fost elaborat de Direcţia Generală Asistenţă Socială şi Sănătate a Consiliului municipal Chişinău.

**2. Condiții ce au impus elaborarea proiectului de decizie şi scopul urmărit:**

Necesitatea gestionării eficiente a instituţiilor medico-sanitare publice încadrate în sistemul asigurării obligatorii de asistenţă medicală, ale căror fondator este Consiliul municipal Chişinău, în scopul delimitării funcţiilor manageriale şi sporirii responsabilităţii decizionale a organelor de conducere ale acestora în organizarea şi controlul activităţii de prestare a serviciilor medicale, întru sporirea calităţi asistenţei medicale.

**3. Principalele prevederi ale proiectului:**

Prin proiectul de decizie se aprobă Regulamentul Instituţiei Medico-Sanitare Publice Asociaţia Medicală teritorială Buiucani și se abrogă decizia Consiliului Municipal Chișinău nr. 4/36 din 13 mai 2014 "Cu privire la aprobarea Regulamentelor-model ale Instituţiilor Medico-Sanitare Publice municipale".

**4. Fundamentarea economico-financiară:**

Adoptarea proiectului de hotărâre nu va implica cheltuieli financiare suplimentare.

**5. Avizarea și consultarea publică:**

Prevederile proiectului de decizie corespund celor trei criterii de calitate: accesibilitate, previzibilitate și claritate. În scopul respectării prevederilor Legii nr. 239/2008 privind transparența în procesul decizional, proiectul de decizie a fost plasat pe pagina web a Primăriei municipiului Chișinău *chisinau.md*, cu respectarea termenelor prevăzuți de legislația în vigoare, fiind asigurat accesul părților interesate la proiectul prenotat pentru a putea prezenta sau expedia recomandările pe marginea proiectului. Prin urmare, reieșind din cele expuse, transparența în procesul decizional a fost asigurată.

**6. Constatări ale expertizei anticorupție:**

Proiectul de decizie a fost elaborat cu respectarea prevederilor Legii 100/2017 cu privire la actele normative, a Legii integrității nr. 82/2017, a Metodologiei de efectuare a expertizei anticorupție a proiectelor de acte legislative și normative, aprobat prin Hotărârea Colegiului Central nr. 6 din 20 octombrie 2017.

**7. Constatări ale expertizei juridice:**

Autorul a respectat tehnica elaborării actelor, a asigurat o formă sistemică și coordonată a conținutului reglementărilor juridice care sunt obligatorii la elaborarea proiectelor de decizie.